Document ID: 32006R0592

KOMISJONI MÄÄRUS (EÜ) nr 592/2006,
12. aprill 2006,
millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) II lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 13 teist taanet,
ning arvestades järgmist:
(1)
Komisjoni 15. märtsi 2002. aasta määrusega (EÜ) nr 473/2002 (millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) I, II ja VI lisa ning sätestatakse vaseühendite kasutamist käsitleva teabe edastamise üksikasjalikud eeskirjad) (2) on nelja aasta võrra pikendatud kompostitud või muul viisil kääritatud majapidamisjäätmete kasutusluba mahepõllumajanduses mitmete tingimustega, sõltudes kõnealuste tingimuste võimalikust läbivaatamisest pärast asjaomase ajavahemiku möödumist seoses võimalike uute ühenduse õigusaktidega majapidamisjäätmete kohta.
(2)
Nelja-aastane ajavahemik lõpeb 31. märtsil 2006 ning uusi ühenduse õigusakte majapidamisjäätmete kasutamise kohta ei ole veel loodud. Seepärast peetakse asjakohaseks säilitada kompostitud või muul viisil kääritatud majapidamisjäätmete mahepõllumajanduses kasutamise luba vastavalt praegustele tingimustele, aga ilma edasise ajalise piiranguta.
(3)
Seetõttu tuleks määruse (EMÜ) nr 2092/91 II lisa vastavalt muuta.
(4)
Käesoleva määrusega ette nähtud meetmed on kooskõlas määruse (EMÜ) nr 2092/91 artikli 14 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2092/91 II lisa muudetakse vastavalt käesoleva määruse lisale.
Artikkel 2
Käesolev määrus jõustub Euroopa Liidu Teatajas avaldamise päeval.
Määrust kohaldatakse alates 1. aprillist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. aprill 2006

Labels: 20
3
17
6